

**Теректі ауданының аумағында иттер мен мысықтарды ұстау Ережелері туралы**

***Күшін жойған***

Батыс Қазақстан облысы Теректі аудандық мәслихатының 2008 жылғы 23 желтоқсандағы № 15-8 шешімі. Батыс Қазақстан облысы Теректі ауданы Әділет басқармасында 2009 жылғы 22 қаңтарда № 7-11-73 тіркелді. Күші жойылды - Батыс Қазақстан облысы Теректі аудандық мәслихатының 2012 жылғы 21 маусымдағы № 3-2 шешімімен.

      Ескерту. Күші жойылды - Батыс Қазақстан облысы Теректі аудандық мәслихатының 2012.06.21 № 3-2 Шешімімен

      Қазақстан Республикасының "Әкімшілік құқық бұзушылық туралы" Кодексіне, Қазақстан Республикасының "Қазақстан Республикасындағы жергілікті мемлекеттік басқару туралы" Заңына сәйкес Теректі аудандық мәслихаты **ШЕШІМ ЕТТІ**:

      1. "Теректі ауданының аумағында иттер мен мысықтарды ұстау Ережелері туралы" қосымшаға сәйкес бекітілсін.

      2. Осы шешім алғаш ресми жарияланғаннан кейін он күнтізбелік күн өткен соң қолданысқа енгізіледі.

|  |  |
| --- | --- |
| *Сессия төрағасы* | *С.И. Күзембаев* |
| *Аудандық мәслихат хатшысы* | *М.О.Төлегенов* |

|  |  |
| --- | --- |
|  | Қосымша Теректі аудандық мәслихатының 2008 жылғы 23 желтоқсандағы № 15-8 шешімімен бекітілді |

**Теректі ауданының аумағында**  
**иттер мен мысықтарды ұстау**  
**Ережелері**

**1. Жалпы ережелер**

      1. Осы Ереже Теректі ауданы аумағындағы иті мен мысығы бар барлық заңды және жеке тұлғаларға таралады.

      2. Осы Ережелерде мынадай ұғымдар қолданылады:

      1) ит – көлемі, түсі және өзге де белгілеріне қарамастан, ит тұқымдасына жататын кез келген жануар.

      2) мысық - көлемі, түсі және өзге де белгілеріне қарамастан, мысық тұқымдасына жататын кез келген жануар.

      3) ит пен мысық иесі - жеке немесе басқа да иелігінде ит немесе мысығы бар жеке немесе заңды тұлға.

**2. Иттер мен мысықтар иелерінің құқықтары мен міндеттері**

      3. Кез келген ит пен мысық иесінің меншігі болып табылады және кез келген меншік сияқты заңмен қорғалады.

      4. Иттер мен мысықтардың еркін және қадағалаусыз серуенге шығаруға құқылы:

      1) иттерді және иеліктегі үйде тек жақсы қоршаған аумақта, қоршау жануарларды қашып кетпеуін, өтіп бара жатқандарды тістеп алмауын қамтамасыз етуі қажет.

      5. Иттер мен мысық иелері міндетті:

      1) сатып алған күннен бастап екі апталық мерзімде өздерінің жануарларын Қазақстан Республикасының ауыл шаруашылық министрлігінің Теректі аудандық инспекциясының ветеринарлық бөлімінде тіркеуге;

      2) иттер мен мысықтарды ұстау, өсіру және пайдалануды ветеринарлық норматив пен ережелерге сәйкес жүзеге асыруға;

      3) иттер мен мысықтардың адамдарды тістеп алған жағдайлары туралы медициналық мекемелерге, ветеринарлық станцияларға тез хабарлауға және жануарларды жақын ветеринарлық мекемеге алып келуге;

      4) ветеринарлық мекемелер мамандарының талаптары бойынша жануарларды қарсылықсыз тексеруге, диагностикалық зертеулер жүргізуге және емдеу-профилактикалық өңдеу үшін әкелуге;

      5) үйдегі және ауладағы жалпы адамдар пайдалынатын жерлерді, пәтерлерді, үй баспалдақтарын мысық пен иттерге ластауға рұқсат етпеу. Барлық жағдайларда иелері тез арада экскременттерді жинап алуға тиіс;

      6) иттер мен мысықтар ауырған жағдайда ветеринарлық емдеуге жолығу қажет, жануарлардың жаппай өлген жағдайда олардың өліктерін және тіркелу куәлігі мен нөмірлік белгісін ветеринарлық емдеуге әкелуге.

**3. Иттер мен мысықтарды ұстау**

      6. Иттер мен мысықтардың иелеріне:

      1) иттер мен мысықтарды көпшілік орындарда ұстауға;

      2) құтырма ауруына қарсы вакцинациядан өтпеген және егілмеген иттер мен мысықтарды ұстауға;

      3) иттерді байлаусыз ұстауға, тұмылдырықсыз және баусыз серуендетуге тыйым салынады.

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК